Sammen med sine to brødre som assistenter åpnet Elfelt sitt atelier på Købmagergade 64 i København i 1893. Etter noen startvansker fikk han etter hvert et stort klientell blant byens høyere borgerskap. I 1901 fikk han tittelen kongelig hoffotograf og skapte seg et navn som fotograf på de såkalte fredensborgdagene, hvor den store kongefamilien med den gamle Christian IX i sentrum var samlet på Fredensborg slott.